Linda Mvusi

**Linda Mvusi** (c. 1954, wa kwa Bloemfontein) ke motshameki le motlhami wa dipolane. Mvusi o ne a tsaya sekgele sa motshameki wa mosadi yo o gaisitseng ba bangwe kwa Cannes Film Festival ka ngwaga wa 1988 ka ntlha ya seabe sa gagwe mo filiming ya A World Apart e e neng e tsamaisiwa ke Chris Menges. Mvusi e ne e le mo Afrika Borwa wa ntlha go amogela sekgele sa motshameki yo o gaisang wa mosadi kwa Cannes. Mvusi o ne gape a abelwa ka sekgele sa bokgoni jwa gagwe jwa go aga mo Musiamong wa Apartheid.

## Hisitori
Linda Mvusi o tsholetswe mo toropong ya Free State Kwa Afrika Borwa ka ngwaga wa 1955 mme o godiseditswe kwa Northern Rhodesia, Ghana le Kenya ka go latelana.

O ne a katisitswe jaaka motlhami wa dikago mme o ne a sedila bokgoni jwa tiro ya gagwe kwa Harare fa a tla kopana le Chris Menges yo o neng a leka go batla mafelo a a ka direlang  filimi ya gagwe e e bidiwang A World Apart, gaufi le Bulawayo. Kwa tshimologong Mvusi o ne a sa rate filimi eno ka a ne a belaela gore ke filimi e e dirilweng ke batho ba ba tswang kwa ntle ba dirisa madi a dinaga di sele go e direla babogedi ba dinaga di sele. Mvusi o ne a akanya gore dimilione tsa madi a a tswang kwa dinageng di sele di ne di thibela Ba afrika go bolela dikgang tsa bone. O ne a bolela gore "batlhami ba dibaesekopo ba basweu ba gatelela tsela e rona ka bo-rona re godileng ka yone, tsela e rona ka borona re lebang hisitori ka yone , tsela e rona ka borona re lebang dilo ka yone". Le fa go ntse jalo Menges o ne a mo kgatlhisa fa  a simolola go tsenya batho ba selegae le maloko a ANC mo motshamekong.

Filimi e ne e theilwe mo terameng ya botshelo jwa ga Shawn Slovo. Filimi e bua ka botshelo jwa ga Shawn Slovo wa dingwaga di le lesome le boraro, morwadie Joe Slovo le Ruth First. Filimi eno e sekaseka kamano e e leng teng fa gare ga morwadie le mmaagwe wa letso la sekgoa.  Mme yo o ineetse mo go lwantsheng kgatelelo ya sepolotiki mo Afrika Borwa, mme bokete jwa tiro  ya lelwapa le sepolotiki di a thulana ebile di dira gore malwapa a kgaogane. Filimi e dirilwe ele mo nakong  ya puso ya tlhaolele mo Afrika Borwa. Ka nako eo Joe Slovo e ne e le moeteledipele wa lekoko la Bokomonisi mo Afrika Borwa. Mo filiming maina a batsadi a fetotswe go nna Gus le Diana Roth mme morwadiabone o bidiwa Molly.

Mo botshelong jwa mmang-tota le mo baesekopong ba ne ba tlhopha mosetsana mongwe gore a tlhokomele ngwana wa bone. Motho yo, e bong Elsie, o ne a tshamekiwa ke Mvusi mo filiming eo.

Menges o ne a tlhalosa fa a rata go dira le batshameki ba ba senang kitso e e tsepameng jaaka Mvusi le Jodhi May (o ne a tshameka Molly mo filiming). Le fa go ntse jalo, pono ena e ka tswa e bontshitse kamano e e sa siamang magareng ga ga Menges le Barbara Hershey, yo o neng a tshameka karolo e kgolo ya go nna mmaagwe. Mvusi o ne a bega gore go ne go na le dikganetsano tse dintsi ka nako ya fa go dirwa  filimi. Bontsi jwa kgotlhang e ne e le ka go bo ba ne ba sa batle go latlhegelwa ke "polelo e ntsho", mme Mvusi o ne a tshwaela fa dikganetsano tse ,di ne di le botlhokwa ka gonne filimi e ne e dumalana le molaetsa wa yone. O akgotse Menges ka go tshwaela gore "ba na le kutlwelo botlhoko thata, ka gonne bana le boammaaruri". Filimi ye, ene e remeletse mo go   Ruth First yo o neng a bolawa ke bomo ya sephuthelwana se a neng a se rometswe ke ba Sepodisi sa Aforika Borwa ka ngwaga wa 1982.

## Dikago
Go dira ga gagwe go ne ga tsewa go le botlhokwa ke makasine wa Newsweek. Mvusi o ne a boela kwa tirong ya gagwe ya go aga mme a dira a le mo komponeng  ya gagwe mo Afrika Borwa. O ne a dira mo Musiamong wa Apartheid kwa Johannesburg ko a neng a fiwa seetsele sa go dira ka botswerere ke ba South African Institute of Architects ka ngwaga wa  2004, Mvusi o ne a  tswelela a ya go direla  mo motse-setoropo o o bidiwang Fort West kwa Tshwane.

## Difilimi tse a tsereng karolo
1988: Lefatshe le le Farologaneng

## Ditlotla/Dietsele
Moletlo wa Difilimi wa Cannes ka 1988

Best Actress for A World Apart(mme yo gaisitseng ba bangwe)

Setheo sa Baagi sa Aforika Borwa

Moputso wa 2004 wa Bokgoni wa Musiamo wa Apartheid kwa Johannesburg (o kgaogantswe)

## Metswedi



## Dikgolagano tse di ko ntle

 at IMDb